**ΘΕΜΑ : Αυτοδίκαια Εγκεκριμένος Λογαριασμός**

Ημερομηνία υποβολής **: *30/10/2024***

**Ερώτηση :**

Ο αυτοδίκαια εγκεκριμένος λογαριασμός υπογράφεται και αποστέλλεται στον Οικονομικό φορέα;

**Απάντηση :**

Κατά την γραμματική ερμηνεία της έννοια του «αυτοδίκαια εγκεκριμένου λογαριασμού» νοείται η έγκριση αυτού χωρίς πράξη της Διοίκησης (έλεγχο, διόρθωση, επιστροφή για ανασύνταξη και τελικώς υπογραφή), δηλ. με την με την άπρακτη (δηλ. χωρίς να μεσολαβήσουν οι εν λόγω ενέργειες) πάροδο ενός μηνός ο υποβληθείς λογαριασμός θεωρείται εγκεκριμένος, κατά συνέπεια δεν ασεκί επιρροή η (τυπική διαδικασία πλέον της εκ των υστέρων υπογραφής και αποστολής αυτού στον Οικονομικό φορέα.

Σε κάθε περίπτωση, σύμφωνα με την διάταξη του εδ. (β’) της παρ. 7 του Άρθρο 152 Ν. 4412 / 2016 («Λογαριασμοί»), από κάθε νεότερο λογαριασμό αφαιρούνται τα ποσά που πληρώθηκαν με τους προηγούμενους λογαριασμούς, καθώς και ποσά που δεν αντιστοιχούν σε επιμετρήσεις ή αφορούν σε λάθη εγκεκριμένων λογαριασμών.

*Με την άπρακτη πάροδο ενός μηνός ο υποβληθείς λογαριασμός θεωρείται μεν εγκεκριμένος, η Διοίκηση όμως μπορεί να προβεί σε έλεγχο αυτού, αρνούμενη ρητώς ή σιωπηρώς, να καταβάλει ποσά ή αναζητώντας ως μη νομίμως ή αχρεωστήτως, ήδη καταβληθέντα, ποσά. Το ίδιο ισχύει και όταν υπάρχει ρητή έγκριση της πιστοποίησης. Μη νόμιμα κρίθηκε ότι η Διοίκηση δεν μπορούσε να επανέλθει και να διορθώσει την πιστοποίηση αφού αυτή είχε εγκριθεί ρητά. Η αναίρεση ασκήθηκε παραδεκτά κατά το άρθρο 12 παρ. 1 του ν.3900/2010. Δεκτή η αναίρεση (αναιρεί την αριθ. 18/2017 απόφαση του Διοικητικού Εφετείου Ιωαννίνων)* ***(ΣτΕ 973/2018)***

*Με την άπρακτη πάροδο της προθεσμίας ενός μηνός που προβλέπεται για τον έλεγχο, την τυχόν απαιτούμενη διόρθωση και την έγκριση του λογαριασμού, ο λογαριασμός θεωρείται μεν εγκεκριμένος, η Διοίκηση διατηρεί όμως την εξουσία και μετά την παρέλευση της τασσόμενης προθεσμίας ελέγχου και έγκρισης του λογαριασμού να προβεί σε έλεγχο αυτού αρνούμενη ρητώς ή σιωπηρώς να καταβάλει ποσά ή αναζητώντας ως μη νομίμως ή αχρεωστήτως καταβληθέντα ποσά του επίμαχου λογαριασμού, τα οποία δεν οφείλονται για οποιονδήποτε λόγο στον ανάδοχο, δεδομένου μάλιστα ότι ο έλεγχος αυτός επιβάλλεται για λόγους προστασίας του δημοσίου χρήματος.* ***(ΣτΕ 251/2017)***

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

***dimosies-symvaseis.gr***

Τηλ. Επικοινωνίας : *6945-558980*